מירי מסיקה (אלבום)

מירי מסיקה הוא אלבום הבכורה של הזמרת מירי מסיקה, אשר יצא לאור לחנויות באפריל 2005 לאחר עבודה של שלוש שנים.

האלבום הופק על ידי אורי זך ושמוליק נויפלד בחברת התקליטים הד ארצי תחת הלייבל "עננה". כעבור חמישה חודשים, קיבל האלבום מעמד זהב על מכירות של יותר מ-20,000 עותקים. שלושה חודשים אחר-כך האלבום הגיע למעמד פלטינה על מכירות של למעלה מ-40,000 עותקים. עד היום הגיע אלבום זה למעמד "פלטינה כפולה" ונמכרו ממנו למעלה מ-80,000 עותקים בישראל.

הסינגל "לשם" הפך ללהיט והופק לו קליפ. השיר מתאר מערכת יחסים בין גבר מאוהב לאשה שאיננה מחזירה לו אהבה. השיר זכה בכמה מצעדים כ"שיר השנה" והיה מועמד לשיר השנה בטקס פרסי העמ"י בערוץ 24. האלבום היה אף מועמד לתואר "אלבום השנה" בטקס פרסי עמ"י.

באלבום, לצד השירים המקוריים, ישנן שתי גרסאות כיסוי (קאברים) לשירים מוכרים: "הצל ואני" שכתב, הלחין ושר במקור יהודה פוליקר (נכלל באלבומו "פחות אבל כואב"), ו"שיר לשירה" שכתב יהונתן גפן (נכתב במקור בספרו "הכבש השישה עשר") והולחן על ידי קורין אלאל (ובוצע גם במקור על ידה). גרסתה של מסיקה זכתה להצלחה ולהשמעות רבות ברדיו.

רשימת השירים באלבום

סינגלים

המשתתפים באלבום
תופים: אשר פדי, תומר צידקיהו

בס: בנצי גפני, מיקי ורשאי

סינתי בס: אורי זך

תכנותים, קלידים: אורי זך, שמוליק נויפלד, רביב בן מנחם

פסנתר: אורי זך, גיל פלדמן

עוּד, סאז: יניב טייכמן

רביעיית מיתרים: לודה אוזריצקי

גיטרות: דודו טסה, יונתן פריג', לידור לוי

כלי הקשה: אורן בלבן

כינור: פליקס מזרחי

חליל: אמיר שהסאר

אקורדיון: שמוליק נויפלד

קישורים חיצוניים 

  באתר

הערות שוליים 

אלבומי בכורה מ-2005
אלבומי מירי מסיקה
אלבומים בעברית
אלבומי פלטינה כפולה ומעלה בישראל
אלבומי חברת הד ארצי